Simmmo 'e Napule paisà - Wikipedia

# Simmmo 'e Napule paisà

### Da Wikipedia.

Una de' ccose ca ha fatto addeventà Napule accussì fammosa pe' tutte 'o munno, a fora 'o sole, 'a pizza, Margellina, 'o Vesuvio e San Gennaro, è stata sicuramente 'a canzona napulitana.

Chesta particulare forma d'arte ca a Napule, tene siecule 'e storia; nascette verzo 'o Milleduiciento ma, avette 'o periodo 'e cchiù granne successso, tra 'a fina d' ' o Ottuciento e 'o prencipio d ' 'o Noviciento.

Fuje proprio dinte a chillu periodo d'oro ca nascetteno 'e cchiù belli canzone, 'e cchiù granne puete e 'e meglio museciste napulitane, senza vulè levà merito a chille ca venetteno doppo .

'E canzone nate dinte a chillu periodo, c ' 'o tiempo, addeventajeno e fujeno chiammate " classiche " , e ancora ogge, a distanza 'e cchiù 'e 'nu siecolo, sò ancora cantate da 'e meglio cantante, napulitane, 'taliane e straniere e sò apprezzate pe' tutto 'o munno .

Ognuna 'e chesti canzone, accummencie cu' esse 'na storia; 'a storia 'e chi l'ha scritta, 'e chi l'ha musecata, chi l'ha cantata, addò, quanno, comme e pecchè .

Spisso so' storie allère oppure amare, a vvote pareno quase 'nu rumanzo .

L'atmusfera d' 'o Festival 'e Napule e, primma ancora, 'a Piererotta, 'e mutive, 'e parole, 'a meludia, so' tutte cose ca oramaje, so' trasute a fa parte d' 'a storia e d ' 'a trarezzione e d' 'a cultura ’e Napule .

Tramete chesti canzone fammose, è stato scritto ’a storia d ‘ ’a canzona napulitana, ’a quanno è nata, fino e‘ juorne d’ogge .

Chesta è una ’e chelli ccose belle ca fanno parte ’e ll’onore ’e Napule, ’a cchiù genuina, autenteca e vera .

’Na bannera addò nce stanno scritto ’ncoppa ’e cchiù belli note, ’e cchiù belli parole d’ammore, ’e cchiù belli sentemiente .

Proprio grazie a tutto chesto, ca Napule è canusciuta pe‘ tutto ’o munno, comme ’a Patria d‘ ’a canzona .

Parole 'e : Peppino Fiorelli

Museca 'e : Nicola Valente , (1880 - 1946)

Anne 'e nascita : 1944

Edizione : La canzonetta - Napule

## [càgna] Curiusità

## [càgna] 'E parole

SIMMO 'E NAPULE PAISA'

di Fiorelli - Valente

Tarantella, facennoce 'e cunte, nun vale cchiù a niente 'o ppassato a penzá...

Quanno nun ce stanno 'e tramme, na carrozza è sempe pronta n'ata a ll'angolo sta giá:

Caccia oje nénna 'o crespo giallo, miette 'a vesta cchiù carella, (...cu na rosa 'inte capille, saje che 'mmidia 'ncuoll' a me...)

Tarantella, facènnoce 'e cunte, nun vale cchiù a niente "'o ppeccomme e 'o ppecché..."

Basta ca ce sta 'o sole, ca c'è rimasto 'o mare, na nénna a core a core, na canzone pe' cantá...

Chi ha avuto, ha avuto, ha avuto... chi ha dato, ha dato, ha dato... scurdámmoce 'o ppassato, simmo 'e Napule paisá!...

Tarantella, stu munno è na rota: chi saglie 'a sagliuta, chi sta pe' cadé!

Dice buono 'o mutto antico: Ccá se scontano 'e peccate... ogge a te...dimane a me!

Io, nu poco fatto a vino, penzo ô mmale e penzo ô bbene... ma 'sta vocca curallina cerca 'a mia pe' sa vasá!

Tarantella, si 'o munno è na rota, pigliammo 'o minuto che sta pe' passá...

Basta ca ce sta 'o sole,

Tarantella, 'o cucchiere è n'amico: Nun 'ngarra cchiù 'o vico addó mm'ha da purtá...

Mo redenno e mo cantanno, s'è scurdato 'o coprifuoco, vò' surtanto cammená...

Quanno sta a Santa Lucia, "Signurí', - nce dice a nuje - ccá nce steva 'a casa mia, só' rimasto surtant'i'..."

E chiagnenno, chiagnenno, s'avvía... ...ma po', 'a nustalgía, fa priesto a ferní...

Basta ca ce sta 'o sole,

Estratto da "http://nap.wikipedia.org../../../s/i/m/Simmmo_%27e_Napule_pais%C3%A0_470a.html"

Categorie: Stub | 'E canzone napulitane | Storia d' 'e canzone napulitane

##### Views

- Articulo
- Chiàcchiera
- Verzione 'e mmo

##### Truova